Die wêreld in foto’s – 6 Oktober 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Die McLaren-renjaer, Fernando Alonso van Spanje, hou ŉ kind van ŉ aanhanger vas by die Suzuka-renbaan in Suzuka in Japan. Die Japanese Formule Een Grand Prix vind Sondag daar plaas. Foto: AP Photo/Toru Takahash Caroline Wozniacki van Denemarke gooi haar raket op die grond nadat sy ŉ punt moes afstaan aan Agnieszka Radwanska van Pole. Hulle speel tans in die Sjinese Ope in Beijing. Foto: AP Photo/Andy Wong Bunmee, ŉ olifant wat 22 jaar oud is, verf ŉ waterverfskildery met sy slurp in ŉ dierentuin in Bangkok, Thailand. Foto: Xinhua/Rachen Sageamsak Suid-Koreaanse soldate hang uit ŉ helikopter tydens ŉ teen-terrorisme oefening naby die Jamsil Olimpiese stadion in Seoul. Die oefening is ter voorbereiding vir enige terroriste-aanvalle. Foto: AP Photo/Lee Jin-man ŉ Aanhanger dra ŉ hoed in die vorm van die Suzuka-renbaan tydens ŉ aanhangersbyeenkoms by die Suzuka-renbaan in Japan voordat die Japanese Formule Een Sondag gehou word. Foto: AP Photo/Toru Takahashi